یوجین لفانٹ

یوجین لفانٹ بلجیم کے ایک یسوعی پادری جو ہندوستان میں سائنس کے مسیحی مبلغ تھے۔ وہ ہندوستان کی پہلی سائنٹیفک سوسائٹی کے بانی اور ہندوستان میں شہرت پانے والے سائنس دان تھے۔

ابتدائی زندگی
وہ 26 مارچ 1837ء کو مونس میں پیدا ہوئے۔ ان کے والد پیئر لفانٹ ایک عسکری افسر تھے اور ان کے والد کی فوجی چوکی مونس میں تھی۔

ہندوستان میں خدمات

سینٹ زیویرز کالج
1859ء میں یسوعی انجمن کے سربراہ اعلیٰ نے مغربی بنگال کے مقامی کاتھولکوں کے لیے ایک کالج کھولنے کا کام بلجیم کے یسوعی صوبے کو سونپا۔ نامور کی یسوعی انجمن کے سربراہ ہنری ڈیپیلچن کو یسوعیوں کے گروہ کا مُکھیا بنا کر ہندوستان بھیجا گیا تاکہ وہ کالج قائم کرنے کے ہدف کی سربراہی کریں۔ سینٹ زیویرز کالج، کلکتہ جنوری 1960ء میں کلاسوں کے لیے کُھل گیا۔ ہنری ڈیپیلچن یوجین لفانٹ کے سائنس کے شعبہ میں مہارت سے بخوبی واقف تھے، اسی وجہ سے ڈیپیلچن نے لفانٹ کو ہندوستان آ کے تبلیغ کرنے کی دعوت دی۔ 1865ء میں لفانٹ ہندوستان کے لیے روانہ ہوئے اور اسی سال 4 دسمبر کو کلکتہ پہنچے۔

سائنسی درس
1870ء میں لفانٹ نے عام عوام میں سائنس سے متعلق درس دینا شروع کیا۔ انھوں نے ہندوستانی عوام کو سائنس کی نئی ایجادات سے روشناس کرایا اور ایسے سائنسی آلات کے متعلق آگاہ کیا جن سے پہلے کبھی وہ واقف نہ تھے۔

انڈین ایسوسی ایشن فار دی کلٹیویشن آف سائنس 
1876ء میں اپنے مخیر دوست مہیندر لال سرکار کی مالی امداد سے انھوں نے انڈین ایسوسی ایشن فار دی کلٹیویشن آف سائنس (سائنس کی نشو و نما کے لیے ہندوستانی جماعت) قائم کی۔ اس جماعت کا پہلا مقصد سائنسی معلومات کی تبلیغ کرنا اور عام عوام کو جدید ترین سائنسی ترقیوں میں دوسروں کے برابر کرنا تھا۔ جماعت کے ابتدائی سالوں کی سرگرمیوں میں پادری یوجین لفانٹ جمعرات کی دوپہر کو سائنس پر درس دیا کرتے تھے۔ بعد میں یہ جماعت ایک تحقیقی مرکز میں تبدیل ہو گئی۔ جگدیش چندر بوس (1858–1937) لفانٹ کے شاگرد اور بعد میں دوست بنے تھے

وفات 
دار جیلنگ میں 10 مئی 1908ء کو 71 برس کی عمر میں یوجین لفانٹ نے وفات پائی۔

کتابیات 
 
 
Achille Verstraeten: A Jesuit physicist and Astronomer, in Jesuit profiles, Anand, 1991.

حوالہ جات 

1908ء کی وفیات
بیلجئیم معلمین
1837ء کی پیدائشیں
بنگالی نشاۃ ثانیہ سے منسلک شخصیات
کلکتہ یونیورسٹی کے فکیلٹی